text: Dødsårsag nu fastslået på motorcyklist 
  08 april 2016 kl. 07.22
  Embedslægen fastslår, at det var en soloulykke, som onsdag kostede en 70-årig motorcyklist livet. Forbipasserende fandt ham livløs i grøft.
  Manden blev fundet livløs i grøften af forbipasserende på Neder Hallumvej nord for Varde, og torsdag blev der foretaget et retsligt ligsyn af den afdøde som fastslår, at dødsårsagen er læsioner, som manden pådrog sig ved styrtet.
  - Der er dækspor i grøften som afslører, at han er kommet ud i den bløde jord, hvorved han har mistet herredømmet over sin motorcykel. Det oplyser politiassistent Per Damborg Bech fra lokalpolitiet i Esbjerg til TV SYD.
  